খালিদ বলল, ‘আমি আমার একদল সৈন্যকে এখনি শহরের বাইরে পাঠিয়ে দেবো। তারা ওঁৎ পেতে মুহাম্মদের আগমনের অপেক্ষা করবে। মুহাম্মদ আমাদের ওপর আক্রমণ করলে পেছন থেকে তারা হামলে পড়বে মুহাম্মদের ওপর। কিন্তু তারা যুদ্ধ করবে না, মুহাম্মদের বাহিনীর মনোযোগ আকর্ষণ করে তারা পিছিয়ে যাবে এবং পালিয়ে যাবে। এভাবে তারা বারবার মুহাম্মদের ওপর আক্রমণ করবে এবং সরে পড়বে। মুহাম্মদের বাহিনী এর ফলে আমাদের ওপর জোরালো আক্রমণ চালাতে পারবে না। এই সুযোগটাই নেবো আমরা। এই সুযোগে তাদের কচুকাটা করে নিঃশেষ করে দেবো আমরা।’